محمود الخطيب كان لعيب كوره مصرى لعب فى فريق النادى الاهلى ، و منتخب مصر و هوا رئيس النادى الاهلى المصري دلوقتى. بدأ محمود الخطيب مشواره مع كورة القدم فى نادى النصر ، ولما برز نجمه هناك طلب أنه ينضم لالنادى الاهلى لكن نادى النصر مارضنش يفرط فى نجمه الجديد بسهولة لغاية لما وافق فى الاخر على انتقال محمود الخطيب للنادى الاهلى وكان الكلام ده سنة 1970 . بدأ محمود الخطيب مشواره مع النادى الاهلى بعدما لعب اول مباراة رسمية له فى بطولة الدورى المصرى الممتاز موسم 1972-1973 لغاية لما أعلن اعتزاله سنة 1987 . وحقق فى الفترة دى انجازات كتيرة جدا مع النادى الاهلى و منتخب مصر ، لغاية لما بقى واحد من أعظم نجوم كورة القدم فى مصر و افريقيا . فاز ببطولة الدورى المصرى الممتاز 10 مرات مواسم 1974-1975 و 1975-1976 و 1976-1977 و 1978-1979 و 1979-1980 و 1980-1981 و 1981-1982 و 1984-1985 و 1985-1986 و 1986-1987 . فاز ببطولة كاس مصر 5 مرات مواسم 1977-1978 و 1980-1981 و 1982-1983 و 1983-1984 و 1984-1985 .